Ha mais que bintidous segros, era Shouxian, ton Souchun chamado, cabedal de l stado Chu, decurrie l priudo de ls stados guerreantes, acaeciu ne l sitiu de Xinwang Taizi baliente batailha antre los de Chu culos de Han. Isto per ls anhos 340 ou 350 ac, puis las crónicas nun son ciertas deste respeito, ca ya se achaban mui murronas i robidas pela muranhada ne l anho 1840 quando las sacórun an Bengbu de dues scaqueiradas panelas aquando la renobaçon de l palaço de la perfeitorie. Inda assi tanto se sabe que l fin nun fui de fiesta para los de Han, ca quedaron bien sobados cula faroç troulitada quanta les dorun los de Chu, quien benciu aquesse die i logrórun mantener anté l termo de l stado an l terço segro ac l domenho subre l bal de l Huai.